**«Қызым – қызғалдағым, ұлым – ізгі арманым» атты жігіт сұлтаны мен қыз сыны байқауы**

**Мақсаты:** Жігіттерімізді батырлыққа, шешендікке, тапқырлыққа, имандылыққа тәрбиелеу.

1. **Жүргізуші:**Қайырлы күн құрметті ұстаздар, оқушылар және байқауға қатысушы үміткерлер!

**Бірге: Ұлыстың ұлы мерекесі құтты болсын!**

**1-жүргізуші:**

Армысыздар ағайын, құрбы-құрдас!

Бармысыздар, жан күйер әз-қауымдас!

Бүгінгі кеш сайысты біз бастайық

Сайыста көңілменен қол соғайық.

**2-жүргізуші:**

Біздерде ойын-сауық басталады,

Тамаша күй тартылып ән салады.

Қошеметтеп қол соғып отыралық,

Ұмытарсыз күні бойғы шаршағанды.

Бағына бақытты елдің туған ұлан,

Бойына бар асылды жиған ұлан.

Қазақтың қасиетті ұл-қыздары,

Жанына нұр дарыған, жыр дарыған.

**1-жүргізуші:**

Дария ой, даналардан бата алғандар,

Айнымас алмас қылыш атанғандар.

Қазақтың қасиетті ұл-қыздары,

Халқына қалқан болған қаһармандар - деп, Махмұтбай Әмірұлы ағамыз жырлағандай халқымыздың әдет-ғұрпында отбасына ұл мен қыз баланың келуін ерекше бақыт санаған. Халқымыз ұл-қыздарымыздың тәрбиесіне ерекше көңіл бөлген.

**2- жүргізуші:**Ер баланы адамгершілікке, батылдыққа, ептілікке, имандылыққа баулыса, қыз балаға аса көңіл бөліп, оны ақылды да ибалы, сұлу да әдепті, мейірімді де қайырымды етіп, адамгершілікке, имандылыққа тәрбиелеген.Еліміздің ертеңі мына ұрпақтың қолында. Бүгінгі ұл – ертеңгі әке, бүгінгі қыз ертеңгі ана. Сол себептен ұлтымыздың салт-дәстүрін, әдет-ғұрпын олардың бойына сіңіріп өсіру –басты мақсатымыз. Сондықтан осы байқауда жігіттеріміз бен қыздарымыз көп біліп, өз білімдерін көрсетеді деп ойлаймыз.
**1- жүргізуші:**«Ұлға отыз үйден тыйым, қызға қырық үйден тыйым»- демекші қазақ ұрпағына айтылар сын көп, қойылар талап та жоғары болған.

**2-жүргізуші:** Биыл ең айтулы мереке - Тәуелсіздігіміздің – 25 жылдық мерейлі думаны. Осыған орай қала мектептері арасында ұйымдастырылып отырған **«Қызым – қызғалдағым, ұлым – ізгі арманым»** атты жігіт сұлтаны мен қыз сыны байқауына қош келдіңіздер!

**(музыка әуенімен қатысушылар ортаға шығады)**

1. **Жүргізуші:**

*Айналайын, ағайын мерекеге келдіңіз,*

*Ықылас қып, ниет қып көппен бірге еніңіз*

*Қазақ деген халықтың құдіретін тануға*

*Ұрпағыңның жасаған ұлы тойын көріңіз*-дегендей сайысымыздың шартымен таныстыруға рұқсат етіңіздер:

1. **Жүргізуші:**
2. ***«Мен қазақтың ұлымын», «Мен қазақтың қызымын» -****таныстыру кезеңі (2 мин)*
3. ***«Дефиле» -*** *ұлттық киімнен сән үлгісі (2 мин)*
4. ***«Өнерлінің өрісі кең» -*** *өз өнерлерін көрсету (5 мин)*
5. ***«Халқын сүйген, салтын сүйер»*** *- ұлдар кір тасын көтеру, қыздарға ою ойғызу (3 мин)*
6. ***«Ескірмейтін есті сөз» -*** *салт-дәстүр, әдет-ғұрыпқа байланысты сұрақ-жауап (3 мин)*
7. **Жүргізуші:**Ал, енді құрметті көрермендер мерекелік кешімізді бастамай тұрып, жеңімпазды анықтап, қара қылды қақ жарып, төрелік ететін құрметтіқазылар алқасымен таныс болыңыздар!

**1.**Оқушылар сарайының ұстаз - ұйымдастырушысы-Тоғайбекова Гүлден Қанатбекқызы

**2.** Қаламыздың хореографы - Аханова Гулжан Кутыбаевна

**3.** Қалалық мұражайдың аға ғалымы – Қожақов Даулет Асанханұлы

**2- жүргізуші:** Әділқазылармен таныстық, ендеше қатысушыларға дайындалуға рұқсат! (**Қатысушылар кетеді).**

1. **Жүргізуші:** Бүгінгі кешіміз тосын сыйларға толы болады.
2. **Жүргізуші:** Бүгінгі байқауда қазақтың сұлулары мен ұландары салтанат құрады.

**Ән:**

1. **Жүргізуші:**

*Кімдер жүйрік, кім білгіш білейікші,*

*Өлкесін сүйер азамат деп жүрейікші.*

*Әділ-қазыларға тек әділдікті,*

*Ал сайыскерлерге сәттілікті тілейікші* – дей келе кезекті таныстыруға берейік

Ортаға қалалық гимназия мектебінің қатысушыларын шақырайық

Әділ қазы алқасының бағасы

№2 мектеп-лицейінің қатысушыларын шақырайық

Әділ қазы алқасының бағасы

№5 мектептің сайыскерлерін шақырайық

Әділқазы алқасының бағалары

№7 мектеп- гиназияның сайыскерлері шақырайық

Әділ қазы алқасының бағасы

№8 мектепті шақырайық

Әділ қазы алқасының бағасы

№9 мектеп қатысушысын шақырайық

Әділ қазы алқасының бағасы

№15 мектеп- лицейінің талапкерлерін шақырайық

Әділ қазы алқасының бағасы

Лингвистикалық бағыттағы №16 мектебін шақырайық

Әділ қазы алқасының бағасы

№24 орта мектебін шақырайық

Әділ қазы алқасының бағасы

№25 орта мектебін шақырайық

Әділ қазы алқасының бағасы

№2 мектеп-интернатын шақырамыз

Әділ қазы алқасының бағасы

1. **Жүргізуші:** Бірінші сайысымыз осымен аяқталды.
2. **Жүргізуші:** Сымбатына сән киім жарасатын,
Аспандағы айменен таласатын.
Өнеріне сәні сай келіп тұрған,
Ұл-қыздарғка қызығып қарасатын – демекші екінші кезең **«Дефиле»** атауымен ұлттық киімнен сән үлгісіне қатысушыларымызды шақырайық.

**(Сән үлгісі)**

**Әділқазы бағасы**

1. **Жүргізуші:**

Құлақтан кіріп , бойды алар

Әсем ән мен тәтті күй- деп ақын Абай атамыз жырлағандай сайыскерлеріміз келесі кезеңге дайын болғанша кезекті әсем әнге берсек.

**Ән:**

1. **Жүргізуші:**

Ал, кімнің өнері бар қаншалықты,
Би билеп, ал біреулер ән салыпты.
Бүгінгі сайыстан бәйге алуға
Сайыскерлер аянбай-ақ жан салыпты-деп кезекті **«Өнерлінің өрісі кең»** кезеңіне, яғни қатысушыларымыздың бойындағы бар өнерлерін ортаға салуға рұқсат етейік!

Ортада қалалық гимназия мектебінің сайыскерлері

Әділ қазы алқасының бағасы

№2 мектеп-лицейі сайыскерлерінің өнерін тамашалаймыз

Әділ қазы алқасының бағасы

Ортаға №5 мектепті шақырамыз

Әділқазы алқасының бағалары

№7 мектеп- гиназияның қатысушылары

Әділ қазы алқасының бағасы

№8 мектепті шақырайық

Әділ қазы алқасының бағасы

№9 мектеп қатысушыларын шақырайық

Әділ қазы алқасының бағасы

Ортада №15 мектеп- лицейі

Әділ қазы алқасының бағасы

Лингвистикалық бағыттағы №16 мектебін шақырамыз

Әділ қазы алқасының бағасы

№24 орта мектебін шақырайық

Әділ қазы алқасының бағасы

№25 орта мектебін шақырайық

Әділ қазы алқасының бағасы

№2 мектеп-интернатын шақырамыз

Әділ қазы алқасының бағасы

1. **Жүргізуші:**Ер өнері білінбес,
Қоян қолтық алыспай.
Күш өнері білінбес,
Бәйгеге түсіп жарыспай - дегендей сайысымыздың келесі шарты **«Халқын сүйген, салтын сүйер**»деп аталады**.**
2. **Жүргізуші:**Иә, Алихан, дұрыс айтасың.

Жігіттің көркі өнері,
Талап – кісі мұраты.
Өнер қалмақ артында,
Дүниенің өшпес шырағы.салт- дәстүрдің қадірін білген бабаларымыздан қалған бұл сөздердің қасиеті бүгінгі күнге дейін жалған емес. Соның айғағы ретінде сайыскерлерімізге берілетін келесі шартта осыны айғақтайды емес пе?!

1. **Жүргізуші:**

Бұл бөлімде ұлдар кір тасын көтерсе, аруларымыз ою ойып, сол оюдан текемет үлгісін жасап сынға түседі.

Ортаға қатысушы талапкерлерімізді шақырамыз. Әділ қазы алқасы уақытты белгілесе. Берілетін уақыт 3 минут

**Әділқазы бағаларын береді**

1. **Жүргізуші:**

Сендерге биік ата - салтын құрметтеп,
Ақтай білсең ата-баба үмітін,
Әрбір сөзі – тәлімі мол бір мектеп.
Байқауға қатысушыларымыздың өнерлерін, күштері мен шапшаңдықтарын тамашаладық. Енді ақыл-ой тереңдігін, ой ұшқырлығын сарапқа салатын да кез келген сияқты.

1. **Жүргізуші:**

Олай болса келесі шартымыз **«Ескірмейтін есті сөз»** деп аталады. Бұл шартта талапкерлерсалт- дәстүр, әдет-ғұрып, халық даналығы бойынша сұраққа жауап береді. Әр билетте 3 сұрақ. Берілетін уақытта 2 мин.

**Әділқазы бағасы**

1. **Жүргізуші:**

Достарым, түсініңдер сөздің нарқын,
Әр кезде бола берсін жүздер жарқын.
Мәңгілік жоғарылап жұлдыздарың,
Бақытқа бөлеңдерші қазақ халқын.
«Жүзден жүйрік, мыңнан тұлпар шығады» демекші бүгінгі сайысымызда аяқталып келеді. Қазылар алқасы әділ шешімін шығарғанша бір ән тамашалайық!

**Ән:**

1. **Жүргізуші:**

Байқауымыздың қорытындысын шығаратын, бүгінгі **«Қызым-қызғалдағым, ұлым-ізгі арманым»** байқауындағы жігіттің сұлтаны мен Арқаның аруын анықтайтын әділқазыларды құрметпен ортаға шақырамыз.

(Әділқазылар сөйлейді)

1. **Жүргізуші:**

Өнеріміз сайыста,
Жетелейді алысқа .
Бүгінгі күннің жеңісі,
Достық болып қалуда.
Баршаңызды наурыз мерекесімен құттықтай отырып, құт –береке тілей отырып, сайысымызды аяқтаймыз. Кездескенше сау болыңыздар!